ปล่อยกู้ซับน้ำตารายละ5หมื่นบ.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — ครม.ไฟเขียว ออมสินปล่อยกู้ช่วยผู้ประกอบอาชีพอิสระประสบภัย 2,000 ล้าน ดอกเบี้ย 0.5% ต่อเดือน
นายกรณ์ จาติกวณิช รมว.คลัง เปิดเผยว่า ที่ประชุมคณะรัฐมนตรี (ครม.) อนุมัติโครงการสินเชื่อเพื่อช่วยเหลือผู้ประกอบอาชีพอิสระรายย่อยที่ได้รับผลกระทบจากอุทกภัยและวาตภัย ปี 2553 ที่ได้รับผลกระทบเรื่องการทำมาหากินและอุปกรณ์ดำรงชีพได้รับความเสียหาย วงเงินทั้งสิ้น 2,000 ล้านบาท คิดดอกเบี้ย 0.50% ต่อเดือน โดยไม่ต้องมีหลักประกัน และรัฐบาลจะจ่ายชดเชยความเสียหายให้ธนาคารออมสิน 
ปัจจุบันมีประชาชนที่ประสบภัยสอบถามเข้ามาที่ธนาคารออมสินเพื่อขอกู้แล้วทุกสาขาอาชีพ
นายวัชระ กรรณิการ์ รองโฆษกประจำสำนักนายกรัฐมนตรี กล่าวว่า ผู้สนใจยื่นขอกู้ได้ถึงวันที่ 31ม.ค. 2554 ในวงเงินไม่เกิน 5 หมื่นบาทต่อราย ระยะเวลาไม่เกิน 5 ปี 
“รมว.คลัง ได้ชี้แจงว่า ไม่น่าจะมีปัญหาเรื่องหนี้ไม่ก่อให้เกิดรายได้ (เอ็นพีแอล) เพราะลูกค้าส่วนใหญ่จะเป็นลูกค้าเดิมอยู่แล้ว” นายวัชระ กล่าว